Aktiivtakistus

Suuruse nimi Aktiivtakistus Suuruse tähis  R (ladina k sõnastresistere, vastu panema) SI ühiku nimi oom SI ühiku tähis  Ω (kreeka täht oomega)
Aktiivtakistus ehk resistants on elektritakistus vooluahelas, milles puudub induktiivne ja mahtuvuslik komponent. Aktiivtakistuse mõõtühik on oom, tähis Ω (kreeka täht oomega).

Eristamaks aktiivtakistust alalisvooluahelas aktiivtakistusest vahelduvvooluahelas, nimetatakse alalisvoolu korral juhi poolt põhjustatud lineaarset elektritakistust ‒ alalisvoolutakistust ‒ mõnikord oomiliseks takistuseks. Eesti standardi EVS-EN 60027-1:2006 + A2:2007 Elektrotehnikas kasutatavad tähised teatmelisas E peetakse siiski vääraks nimetada füüsikalisi suurusi ühikunimede kaudu.

 Takistus alalisvooluahelas 
Takistus sõltub juhi materjalist ja mõõtmetest. Takistus  on võrdeline juhi pikkusega , pöördvõrdeline juhi ristlõikepindalaga  ja sõltub juhi materjalist:

kus
  on juhi takistus oomides (Ω),
  on juhi materjali eritakistus oom-meetrites (Ω•m),
  on juhi pikkus meetrites (m) ja
  on juhi ristlõike pindala ruutmeetrites (m2).

Aktiivakistus sõltub ka materjali temperatuurist. Erinevate materjalide takistuse sõltuvust temperatuurist väljendab takistuse temperatuuritegur. Takistuse muutust temperatuuri muutumisel kirjeldab valem:

kus
  on materjali takistus algtemperatuuril oomides (Ω),
  on materjali takistus lõpptemperatuuril oomides (Ω),
  on materjali takistuse temperatuuritegur ja
  on temperatuuri muut.
 Aktiivtakistus vahelduvvooluahelas 
Aktiivtakistus vahelduvvooluahelas on see füüsikaline suurus, mis iseloomustab elektrienergia muundumist teist liiki energiaks, näiteks soojuseks, valguseks, keemiliseks vm energiaks;

Sageduse suurenedes suureneb aktiivtakistus skinnefekti mõjul. Kui vahelduvvoolu sagedus ei ole suur (näiteks võrgusagedusel 50 Hz või 60 Hz), siis juhi aktiivtakistus sõltub sagedusest tühisel määral.

Aktiivtakistuse korral on takistit läbiv vool samas faasis takistile rakendatud pingega.

Aktiivtakistuse R pöördväärtus on aktiivjuhtivus G:


 Vaata ka 
 Induktiivtakistus
 Mahtuvustakistus
 Näivtakistus
 Reaktiivtakistus
Viited

Kategooria:Elektromagnetism
Kategooria:Elektrotehnika
Kategooria:Elektroonika